cyanic-selkie/wikianc huggingface dataset:
அண்ணா பல்கலைக்கழகம்
பல்கலைக்கழகத்தின் உறுப்புக் கல்லூரிகளும் வளாகங்களும்
அண்ணா பல்கலைக்கழகம் - தரமணி சென்னை மண்டலம்:
அண்ணா பல்கலைக்கழகம் - திருச்சிராப்பள்ளி மண்டலம்:
அண்ணா பல்கலைக்கழகம் - மதுரை மண்டலம்:
அண்ணா பல்கலைக்கழகம் - திருநெல்வேலி மண்டலம்:
அண்ணா பல்கலைக்கழகம் - கோயம்புத்தூர் மண்டலம்:
இணைந்துள்ள கல்லூரிகள்
அண்ணா பல்கலைக்கழகச் சீரமைப்பு விதி (The Anna University Amendment Act) 2001-இன் படி, ஏறக்குறைய தமிழ்நாட்டில் உள்ள அனைத்துப் பொறியியல் கல்லூரிகளும் அண்ணா பல்கலைக்கழகத்தின் கீழ் இணைக்கப்பட்டன. இவற்றுள் ஆறு அரசு பொறியியல் கல்லூரிகளும் மூன்று அரசு உதவி பெறும் தனியார் பொறியியல் கல்லூரிகளும் 225 தனியார் சுயநிதி பொறியியல் கல்லூரிகளும் அடங்கும்.
துணைக்கோள் மற்றும் தொலைக்காட்சி
இ.வி.ஆ.நி. அண்ணா பழ்கலைக்கழகத்திற்கு தனியே தொலைக்காட்சி ஒளியலை வரிசை உருவாக்கிக்கொள்ள அனுமதி அளித்துள்ளது. கழகம், தமிழ்நாட்டின் முதல் ஊடாடும் துணைக்கோள் முனையத்தை எடு சாட்-யின் கேயூ வரிசை கீழ் நிறுவியுள்ளது. அண்ணா பல்கலைக்கழகத்தின் அனுசாட் இந்திய தமிழக மாணவர்களால் உருவாக்கப்பட்டது. இந்தியாவிலேயே மாணவர்களால் தயாரிக்கப்பட்ட முதல் துணைக்கோள் மற்றும் இ.வி.ஆ.நி. தவிர்த்து பிற நிறுவனங்கள் உருவாக்கி இயக்கும் முதல் இந்திய துணைக்கோள் அனுசாட் ஆகும். இது முதன்மை சேமிப்பு மற்றும் முன்னோக்கு தாங்காற்றலும், துணைவினை தொழில்நுட்ப செயல்முறைத் தாங்காற்றலும் கொண்டுள்ளது. இது முனைய துணைக்கோள் ஏவுகலம் C-12 உடன் 20 ஏப்ரல் 2009 அன்று விண்ணில் ஏவப்பட்டது. இந்த துணைக்கோளின் உருவாக்கத்திற்கு இ.வி.ஆ.நி. துணைநின்றது.
மதிப்பீடு முறை
மற்ற பல்கலைக்கழகங்களைப் போன்றே இக்கழகத்திலும் மாணவர்களின் கல்வித்திறனை மதிப்பிட 'வரவுகள்' முறை பயன்படுத்தப்படுகிறது. ஒவ்வொரு பாடதிட்டத்திற்கும் 'வரவுகள்' (வழமையாக 1 முதல் 4) வழங்கப்படுகிறது. பட்டம் பெறுவதற்கு குறைந்தளவு 'வரவுகள்' வாங்கியிருக்க வேண்டும். இந்த அளவு பாடதிட்டம், துறை மற்றும் விருப்பத்தேர்வுகளைப் பொறுத்து அமையும். தர எண் சராசரி (GPA) 0 - 10 உள்ளாக அளவு கொண்டிருக்கும்.
'U' பெற்றவர் பாடத்தில் தேறவில்லை என்பதையும் 'W' பாடதிட்டதிற்கு தேவையான வருகை இல்லை எனவும் குறிக்கும். இரண்டுக்குமே அவர் பாடதிட்டத்தில் தவறிவிட்டார் எனக் கொள்வர். தர எண் சராசரி, GPA, வரவுகளுக்கு சரியான எடை கொடுக்கப்பட்ட தர எண்ணிக்கைகளின் சராசரி.
இங்கு:
மேற்கோள்கள்
பகுப்பு:தமிழ்நாட்டுப் பல்கலைக்கழகங்கள் பகுப்பு:அண்ணா பல்கலைக்கழகம்
ரஜினி பெத்துராஜா
ரஜினி பெத்துராஜா தமிழகத்தைச் சேர்ந்த பெண் எழுத்தாளர். குழந்தை இலக்கியத்தில் ஆர்வம் கொண்டவர். தமிழ்நாடு அரசின் தமிழ் வளர்ச்சித்துறையின் பரிசு, இங்கிலாந்து, அமெரிக்க நாடுகளின் பயகிராபிகல் சென்டர்கள் வழங்கிய சாதனைப் பெண்கள் விருது, ராஜம், தமிழ்நேயம் ஆகிய இதழ்கள் நடத்திய சிறுகதைப் போட்டிகளில் பரிசு எனப் பல சிறப்புக்களைப் பெற்றவர்.
ஒன்பதாம் சாமராச உடையார்
சிறீமத் ராசாதிராச ராச பரமிசிவர ராச மார்த்தாண்ட பரவ்த பிரதாபபட்டிமவிரா நரப்பட்டி மகிசுர சிம்மமானருடரகிருவா மகாராச சிறீ காச சாமராச உடையார் (28 பெப்ரவரி 1774 – 17 ஏப்ரல் 1796) என்பவர் மைசூரின் மன்னராக 1776 முதல் 1796வரை இருந்தவர். இவர் மூன்றாம் கிருட்டிணராச உடையாரின் தந்தையாவார். இவர் ஒன்பதாம் சாமராச உடையார் என்று அழைக்கப்படுகிறார்.
வாழ்க்கை
இவர் கருகியள்ளி குடும்பத்தைச் சேர்ந்த, சிக்க தேவராச அர்ஸ் என்பவரின் மகனாவார். எட்டாம் சாமராச உடையாரின் மறைவுக்குப் பிறகு, மகாராணிலெட்சுமி அம்மணி தேவியால் (மறைந்த மன்னர் இரண்டாம் கிருட்டிணராச உடையாரின் மனைவி) தத்து எடுக்கப்பட்டார்.
இவரும் சுயேச்சையாக செயல்பட முடியாதவராக இவருக்கு முன்னாள் இருந்த மன்னர்களான இரண்டாம் கிருட்டிணராச உடையார், நஞ்சராச உடையார், எட்டாம் சாமராச உடையார் ஆகியோர் போன்று ஐதர் அலி, அவரது மகன் திப்பு சுல்தான் ஆகியோருக்கு அடங்கியவராக இருந்தார்.
சனவரி 1786க்கு பிறகு, பெயருக்கு மன்னர் என்ற நிலையும் இல்லாமல் மன்னரின் அனைத்து உரிமைகளும் திப்பு சுல்தானால் பறிக்கப்பட்டு, தன்னையே பாதூசா என்று அறிவித்துக்கொண்டு திப்பு சுல்தான் மன்னனானார்.
மன்னர் உரிமைகளை திப்பு சுல்தான் பறித்த பிறகு, இவர் சிறீரங்கப்பட்டிண அரண்மனையில் 17 ஏப்ரல் 1798இல் பெரியம்மை நோயாலோ திப்புவால் கொல்லப்பட்டோ இறந்திருக்கலாம் என்று கருதுகின்றனர்.
உடையார் மரபினர் பதவியில் இருந்து இறக்கப்பட்ட பின் திப்பு சுல்தான் மைசூர் சுல்தானகத்தின் ஒரே மன்னராக போரில் கொல்லப்பட்ட 1799ஆம் ஆண்டு வரை இருந்தார்.
குறிப்பு
பகுப்பு:மைசூர் அரசர்கள் பகுப்பு:1774 பிறப்புகள் பகுப்பு:1796 இறப்புகள் பகுப்பு:இந்திய அரசர்கள்
இந்தியாவில் சாதி தொடர்பான வன்முறைகள்
இந்தியாவில் ஜாதி தொடர்பான வன்முறைகள் (Caste-related violence in India) பல நிகழ்வுகள் மூலம் அதிகமாக நடப்பதாக மனித உரிமைகள் ஆணையம் தெரிவிக்கிறது. அதுவும் குறிப்பாக இந்தியாவில் முதன்மை மதமான இந்து மததிற்குள்ளேயே காணப்படும் இனக்குழுக்குகளை  தங்களை உயர்குடிகள் என்று நினைத்துக்கொள்லும் மக்கள் இனப்படுகொலை செய்வதும், தீண்டாமையை கட்டவிழ்த்துவிடுவதும் பல காலமாக நடத்திவருகிறார்கள். இவற்றுள் அதிகமாக பதிக்கப்படுவது பட்டியல் இனத்தவர்களும், பழங்குடிகளுமே ஆகும். இவ்வாறான வன்முறையை அடக்க எவ்வளவுதான சட்டம் நிறைவேற்றப்பட்டாலும் அச்சட்டத்தை உள்ளூர் அதிகாரிகளால் முழுவதுமாக நிறைவேற்ற முடிவதில்லை.
1968 கீழ்வெண்மணி படுகொலை, தமிழ்நாடு
1968 ஆம் ஆண்டு ஊதியத்தை உயர்த்திக்கேட்டதற்காக ஏழை மக்களை நில பிரபுக்கள் ஒரே வீட்டுற்குள் வைத்து 44 பேரை தீ வைத்துக்கொளுத்தினர்.
1990 ரன்வீர் சேனா, பீகார்
பீகார் மாநிலத்தில் 1990 ஆம் ஆண்டு ரன்வீர் சேனா என்ற அமைப்பைத் துவங்கிய உயர்குடி இந்துக்கள் பல ஏழைக் கூலிகளை அழித்தொழித்தனர்.
1996 பதனி டோலா படுகொலை, பீகார்
பதனி டோலா படுகொலை என்பது பீகாரிலுள்ள பதனி டோலா கிராமத்தில் 1996 ஆம் ஆண்டு தாழ்த்தப்பட்ட சாதி மற்றும் முசுலீம் மதத்தைச் சேர்ந்த 21 பேரை, ரன்வீர் சேனா என்ற நிலப்பிரபுக்களின் படை படுகொலை செய்த நிகழ்வாகும்.
1997 மேலவளவு படுகொலை
தமிழ்நாடு மாநிலத்தில் மதுரை மாவட்டத்தில் அமைந்துள்ள மேலவலவு கிராமத்தில் 1996 ஆம்ம ஆண்டு நடந்த கிராம பஞ்சாயத்து தேர்தலின்போது அவ்வூரைச்சார்ந்த தலித் மக்கள் மீது சாதி இந்துக்கள் நடத்திய தாக்குதலில் 6 பேர் இறந்தனர். தனி தொகுதியில் நின்று வெற்றிபெற்ற முருகேசன் என்பவரையும் அவருடன் சென்றவர்களையும் சேர்த்து 6 பேரை பேருந்திலிருந்து இறக்கி வெட்டிக்கொன்றார்கள். இப்படுகொலையில் ஈடுபட்ட 17 பேருக்கு சேலம் அமர்வு நீதிமன்றம் ஆயுள் தண்டனை வித்தித்து தீர்ப்பளித்தது. இதனை சென்னை உயர்நீதிமனறம் உறுதிசெய்தது.
1997, இலச்மண்பூர் பதே படுகொலைகள்
பீகார் மாநிலம் அர்வால் மாவட்டத்தில் உள்ள இலச்மண்பூர் பதே கிராமத்தில் வசித்த தாழ்த்தப்பட்ட மக்களுக்கு எதிராக ஆதிக்கசாதி ரன்வீர் சேனா தீவிரவாத குழுவினர் தாக்குதல் நடத்தினர். 1997 ஆம் ஆண்டு திசம்பர் 1ம் திகதி நடந்த இந்த தாக்குதலில் 58 தலித் மக்கள் கொல்லப்பட்டனர். அதோடு அவர்களின் வீடுகளும், உடமைகளும் தீக்கிரையாக்கப்பட்டன. இது குறித்து தனது அதிர்ச்சியை தெரிவித்த அன்றைய இந்திய சனாதிபதி கே. ஆர். நாராயணன், அவர்கள் இது சுதந்திர இந்தியாவின் மிக அவமானகரமான நிகழ்வு எனக் குறிப்பிட்டார்.
2012 தருமபுரி வன்முறை
2012 நவம்பர் 7 அன்று தமிழ்நாட்டின் தருமபுரி மாவட்டம் நத்தம், பழைய கொண்டாம்பட்டி, புதிய கொண்டாம்பட்டி, அண்ணாநகர் போன்ற ஊர்களில் உள்ள தலித் குடியிருப்புகளில் 200க்கும் மேற்பட்ட வீடுகளை எரித்த நிகழ்வைக் குறிக்கிறது. செல்லன் கொட்டாயைச் சேர்ந்த ஒரு வன்னிய பெண்ணும், அருகில் உள்ள நத்தம் தலித் குடியிருப்பைச் சேர்ந்த தலித் இளைஞனும் காதலித்தத் திருமணம் செய்து கொண்டதால் நடந்த வன்முறையாகும்.
2013 மரக்காணம் வன்முறை
2013 ஆம் ஆண்டு தமிழ்நாட்டின் விழுப்புரம் மாவட்டம் மரக்காணத்தில் கிராமவாசிகளுக்கும், பாட்டாளி மக்கள் கட்சியினருக்கு இடையே நடந்த மோதலாகும். இதில் இரு நபர்கள் கொல்லப்பட்டனர்.
2016 ரோகித் வேமுலாவின் தற்கொலை
2016 ஆம் ஆண்டு ஐதராபாத்து பல்கலைக்கழகத்தில் முனைவர் பட்டத்திற்காகப் படித்துக்கொண்டிருந்த மாணவர் தன்னை தங்கும் விடுதியிலிருந்து வெளியேற்றியதற்கும், தனது உதவித்தொகையை நிறுத்தியதற்காகவும், மேலும் தன்னை சாதி ரீதியாக துன்புறுத்துவதாலும் தற்கொலை செய்துகொண்டார். – சனவரி 17, 2016)
2018 மகாராட்டிர தலித் போராட்டங்கள்
சனவரி 1, 2018 ஆம் ஆண்டு சனவரி மாதம் 1 ஆம் திகதி அன்று மகாராட்டிரம் மாநிலம் புனேவில், கோரேகாவ் போரின் 200 ஆம் ஆண்டு நினைவு நாளினை முன்னிட்டு நடந்த விழாவில் வன்முறை ஏற்பட்டது.
ஏப்ரல் 2018 இந்தியாவில் சாதி எதிர்ப்புகள்
இந்திய உச்ச நீதிமன்றம், வன்கொடுமைத் தடுப்புச் சட்டத்தில் கைது செய்யப்பட்ட நபர்கள் முன்பிணைக்கு விண்ணப்பிக்கலாம் என தீர்ப்பளித்தது. இந்தத் தீர்ப்பிற்கு எதிராக ஆயிரக்கணக்கான பட்டியல் சாதியினரும் பட்டியல் பழங்குடியினரும் இந்தியா முழுவதும் போராட்டத்தில் ஈடுபட்டனர். தொடர்ச்சியாக நடைபெற்ற வன்முறைகளினால் 10 பேர் இறந்தனர், நூற்றுக்கணக்கானோர் புண்பட்டனர். .
மேற்கோள்கள்
பகுப்பு:சாதியம்
அப்தீன் அரண்மனை
அப்தீன் அரண்மனை (Abdeen Palace) என்பது கெய்ரோவில் அமைந்துள்ள ஒரு வரலாற்று அரண்மனையாகும். மேலும், இது எகிப்தின் குடியரசுத்தலைவரின் அலுவலகக் குடியிருப்புகள் மற்றும் முக்கிய பணியிடங்களில் ஒன்றாகும்.
கண்ணோட்டம்
சுல்தான் முகமது அலி ஆட்சியின் ஆரம்ப காலத்தில் அல்பேனிய தளபதியும் எகிப்தின் அரசியல்வாதியுமான, அப்தீன் பே என்பவரின் மரணத்திற்குப் பிறகு, அவரின் பெயரிடப்பட்ட அப்தீன் அரண்மனை கெய்ரோவில் அவர் வசிக்கும் இடத்தில் கட்டப்பட்டது. அதன் அலங்காரங்கள், ஓவியங்கள், தூய தங்கத்தால் அலங்கரிக்கப்பட்டு வைக்கப்பட்டிருந்த ஏராளமான கடிகாரங்கள் ஆகியவற்றின் அடிப்படையில் உலகின் மிக அருமையான அரண்மனைகளில் ஒன்றாக இது கருதப்படுகிறது. கெய்ரோவின் கோட்டைக்கு பதிலாக ( இடைக்காலம் முதல் எகிப்திய அரசாங்கத்தின் மையமாக இருந்த) எகிப்தின் உத்தியோகபூர்வ அரசாங்க தலைமையகமாக இசுமாயில் பாஷாவின் ஆட்சியின் கீழ் கட்டப்பட்ட இந்த அரண்மனை பல உத்தியோகபூர்வ நிகழ்வுகள் மற்றும் விழாக்களுக்கும் பயன்படுத்தப்பட்டது.
வெளி இணைப்புகள்
பகுப்பு:Coordinates on Wikidata பகுப்பு:அரண்மனைகள் பகுப்பு:எகிப்தின் வரலாறு
டெபியன் கட்டற்ற மென்பொருள் வரையறைகள்
டெபியன் கட்டற்ற மென்பொருள் வரையறைகள் என்பவை, ஒரு மென்பொருளானது உண்மையாகவே கட்டற்ற மென்பொருள்தானா என்பதைத் தீர்மானிக்க உதவும் வழிகாட்டிகள். அவை கட்டற்ற மென்பொருட்கள் எனில் டெபியன் இயக்குதளத்தில் சேர்க்கப்பட, இவை உதவுகின்றன. இவை டெபியன் சமூக ஒப்பந்தத்தின் ஒரு பகிமியாக உள்ளன.
வரலாறு
டெபியன் கட்டற்ற மென்பொருள் வரையறைகள் முதலில் ஜூலை 1997 ல் டெபியன் சமூக ஒப்பந்தம் வெளியானபோது, சேர்ந்து வெளியிடப்பட்டன. Ean Schuessler  என்பவர் இந்த உரிமங்களுக்கான தேவையை உணர்த்தினார். Bruce Perens மற்றும் பிற டெபியன் பங்களிப்பாளர்கள் இவற்றை இணைந்து உருவாக்கினர்.
டெபியன் கட்டற்ற மென்பொருளுக்கான வரையறைகளை சற்றே மாற்றி, திறமூல மென்பொருட்களுக்கான வரையறைகள் உருவாக்கி, வெளியிடப்பட்டன. பின் கட்டற்ற மென்பொருள் அறக்கட்டளையின் கட்டற்ற மென்பொருட்களுக்கான விதிகள் உருவாக்கப்பட்டன. ரிச்சர்டு ஸ்டால்மன் திறமூல மென்பொருட்களுக்கும், கட்டற்ற மென்பொருட்களுக்கும் உள்ளவித்தியாசங்களை உணர்ந்தார். கட்டற்ற மென்பொருட்களை சிறந்தவை என்று அறிந்து, அந்தக் கொள்கைகளையே பின்பற்றி, பரப்புரை செய்து வருகிறார். கட்டற்ற மென்பொருட்களுக்கான 4 சுதந்திரங்களே டெபியனின் மென்பொருட்களுக்கான வரையறைகளில் அமைந்துள்ளன,
நவம்பர் 1998ல் ஐயான் ஜாக்சன் என்பவரும் பலரும் இணைந்து இந்த வரைமுறைகளில் மாற்றங்களை பரிந்துரை செய்தனர். ஆனால் அந்த மாற்றங்கள் அனுமதிக்கப்படவில்லை.
2011 வரையிலும் எந்த மாற்றங்களும் அனுமதிக்கப்படவில்லை. ஆனால் டெபியன் சமூக ஒப்பந்த்த்தில் ஏற்பட்ட மாற்றங்கள் இவற்றிலும் மாற்றங்கள் உருவாகக் காரணமாயின.
டெபியன் பொது மாற்றங்கள் 2004-003, டெபியன் சமூக ஒப்பந்த மாற்றங்கள் ஆவணம் உருவாக்கப்பட்டது.
டெபியன் இயக்குதளத்தை கட்டற்ற மென்பொருளாக மட்டுமே வெளியிடுவோம் என்பதை டெபியன் இயக்குதளம் மற்றும் அதைச் சார்ந்த அனைத்தையும் கட்டற்ற மென்பொருளாக வெளியிடுவோம் என்று புது முடிவுகள் எடுக்கப்பட்டன.
மென்பொருள்
டெபியன்-சட்டங்கள் என்ற மின்னஞ்சல் குழுவில் இவ்விதிகள் சார்ந்த உரையாடல்கள் நடைபெறுகின்றன. டெபியனில் ஒரு மென்பொருளைச் சேர்க்க, அவர் இந்தக் குழுவிற்கு மென்பொருளை அனுப்ப வேண்டும். அதை பல்வேறு நிரல்களும் பிறரும்,  உண்மையிலே கட்டற்ற மென்பொருளா என்று சோதிப்பர். அனைவரும் ஒத்துக் கொண்டபின்னர், அந்த மென்பொருளை டெபியனில் சேர்த்துக் கொள்வர்.
மென்பொருள் அல்லாதவை
இவ்விதிகளை மென்பொருட்களுக்கு மட்டுமின்றி, பிற கோப்புகளுக்கும் பயன்படுத்தலாம் என்று பலரும் யோசித்தனர். எண்ணிம வடிவில் கிடைக்கும் அனைத்துக்கும் இவை பொருந்தும். 2004 ல் டெபியன் தனது ஆவணங்கள், பல்லூடகக் கோப்புகள் பொன்ற அனைத்துக்கும் இதே வரையறைகளைப் பின்பற்றத் தொடங்கியது. ஏப்ரல் 2007 ல் வெளியான டெபியன் 4 ல் இருந்து இவை பின்பற்றப்படுகின்றன.
GFDL
டெபியன் கட்டற்ற மென்பொருள் வரையறைகளுடன் குனு கட்டற்ற மென்பொருள் வரையறைகள் சற்றே வேறுபடுகின்றன.
இந்த வேறுபாடுகளால், "non-free" என்ற புதுப்பிரிவு உருவாக்கப்பட்டது. டெபியன் கொள்கைகளுடன் வேறுபடும் மென்பொருட்கள் இந்தப் பிரிவில் வழங்கப் படுகின்றன.
பல்லூடகக் கோப்புகள்
பல்லூடகக் கோப்புகளுக்கான மூலம் எது என்பதில் பல்வேறு கருத்துகள் உள்ளன. ஒரு படத்தின் மூலம் என்பது அதன் பெரிய, சுருக்கப்படாத வடிவமாக இருக்கலாம். அல்லது அதை உருவாக்கப்பயன்படுத்திய மென்பொருளின் வெளியீடாக இருக்கலாம். ஒரு முப்பரிமாணப் படத்தின் மூலம் என்பது அதை உருவாக்கப் பயன்படுத்திய மென்பொருளின் வெளியீடு ஆகும். அது இருந்தால் மட்டுமே பிறர் அதில் மாறுதல்கள் செய்ய இயலும்.
வெளி இணைப்புகள்
பகுப்பு:கட்டற்ற, திறமூல மென்பொருள் உரிமங்கள் பகுப்பு:கட்டற்ற மென்பொருட்கள்
இலங்கை அரசின் சிங்களப் பேரினவாதம்
ஒன்றிணைக்கப்பட்ட இலங்கை பிரித்தானியவிடம் இருந்து 1948 ஆட்சிப் பொறுப்பை பெற்றுக்கொண்டது. இலங்கையில் சிங்களர்கள் பெரும்பான்மையினர். சிங்களவர்களின் ஆதரவைப் பெற்று இலங்கை அரசுகள் ஆட்சி அமைத்தன. இவ்வாறு ஆட்சி அமைத்த சிங்களப் பெரும்பான்மை அரசுகள் சிறுபான்மையினரான தமிழர்களையும் முஸ்லீம்களையும் புறக்கணித்து தாழ்தி விரட்டும் வண்ணம் பல சட்டங்களை கொண்டு வந்தார்கள். இவ்வாறு சிறுபான்மையினரை பாதித்து சிங்களப் பெரும்பான்மையினர் சார்பு அரசுகளால் கொண்டுவரப்பட்ட சட்டங்களும் நடைமுறைகளும் இலங்கை அரசின் சிங்களப் பேரினவாதம் எனப்படும்.
பேரினவாத சட்டங்கள்
பகுப்பு:இனவாதம் பகுப்பு:ஈழப் போராட்டக் காரணங்கள்
சுள்ளான்குடி
சிலுவைச்சேரி (Siluvaichery) என்ற கிராமம் அரியலூர் வட்டம் அரியலூர் மாவட்டம் தமிழ்நாட்டில் உள்ளது.
மக்கள் தொகை வகைப்பாடு
2001 ம் ஆண்டு மக்கள் தொகை கண்க்கெடுப்பின்படி மொத்தம் 2,754 ஆகும். அதில் ஆண்கள் 1317 பெண்கள் 1,437ஆகும்.
சான்றுகள்
பகுப்பு:அரியலூர் மாவட்டத்திலுள்ள கிராமங்கள் பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
ஒட்டுப்பலகை
மெல்லியதாகச் சீவி எடுக்கப்படுகின்ற மரத்தகடுகளை உரிய வகையில் ஒன்றின் மேலொன்று அடுக்கடுக்காக ஒட்டி உருவாக்கப்படுவதே ஒட்டுப்பலகை ஆகும். இது ஒருவகைக் கூட்டு மரப் (composite wood) பலகை. உலகில் முதன்முதலில் உருவாக்கப்பட்ட கூட்டு மரப் பலகை இதுவே எனலாம்.
ஒட்டுப்பலகை வகைகள்
பல்வேறு பயன்பாட்டுத் தேவைகளைக் கருத்திற் கொண்டு பலவகையான ஒட்டுப்பலகைகள் தயாரிக்கப்படுகின்றன. மென்மர (Softwood) ஒட்டுப்பலகைகள் பொதுவாக, டக்ளஸ் பர் (Douglas fir), ஸ்புரூஸ், பைன் (pine), பர் (fir) போன்ற மரவகைகளிலிருந்து உற்பத்தி செய்யப்படுகின்றது. இவ்வகை ஒட்டுப்பலகை, கட்டுமானம் மற்றும் தொழிற்துறைகளில் பெருமளவு பயன்படுத்தப்படுகின்றது. அலங்கார ஒட்டுப்பலகைகள் பொதுவாக மேற்பரப்பில் வன்மர (hardwood) மென்தகடுகள் ஒட்டப்பட்டுத் தயாரிக்கப்படுகின்றன. இதற்காக சிவப்பு ஓக், பர்ச், மேப்பல், மகோகனி போன்ற பலவகையான வன்மர வகைகள் பயன்படுகின்றன.
பொதுவான ஒட்டுப்பலகை விலை குறைந்த பீனோல் போமல்டிகைட்டுப் பசையினால் ஒட்டப்பட்டுத் தயாரிக்கப்படுகின்றது. நீர்ப்பற்றுள்ள இடங்களில் நிலைத்து நிற்கும் தன்மை இதற்குக் கிடையாது இதனால் இவ்வகை ஒட்டுப்பலகை கட்டிடங்களுள் உலர்வான பகுதிகளில் மட்டுமே பயன்படுத்தப்படக்கூடியது. நீர்ப்பற்றான இடங்களில் பயன்படக்கூடிய ஒட்டுப்பலகைகளும் தயாரிக்கப்படுகின்றன. இவற்றில் நீர்ப்பற்றைத் தாக்குப்பிடிக்கக்கூடிய பசைகள் பயன்படுகின்றன. இவ்வகைப் பசைகள், நீப்பற்றினால் ஒட்டு விலகுவதைத் தடுப்பதுடன், உயர்ந்த ஈரப்பதன் கொண்ட சூழலில் ஒட்டுப்பலகையின் வலு குறையாமலும் பாதுகாக்கின்றது.
உற்பத்தி
ஒட்டுப்பலகை உற்பத்திக்கு அளவிற் பெரிய நேரானதும், ஒழுங்கானதுமான வடிவம் கொண்ட மரக்குற்றிகள் பயன்படுகின்றன. இவற்றை இயந்திரங்களிலிட்டுக் கூரான கத்திமுனைகளுக்கு முன் சுழற்றுவதன் மூலம் அல்லது வேறு முறையில் மரத்தகடுகளாக உரித்து எடுக்கப்படுகின்றன. இது தேவையான அளவுகளில் வெட்டப்பட்டு, ஒன்றுடனொன்று ஒட்டி ஒட்டுப்பலகைகள் உற்பத்திசெய்யப்படுகின்றன. ஒட்டும்போது அடுத்தடுத்துள்ள தகடுகள் அவற்றின் இழையின் திசைகள் ஒன்றுக்கொன்று செங்குத்தாக இருக்குமாறு வைக்கப்படும்.
ஒட்டுப்பலகைகளை உருவாக்கும் மரமென்தகடுகள் பொதுவாக 1/8 அங்குலங்கள் தடிப்புக் கொண்டவை. ஒட்டுப்பலகைகள் மூன்று, ஐந்து, ஏழு என ஒற்றை எண்ணிக்கை கொண்ட தகடுகளை ஒட்டித் தயாரிக்கப்படுகின்றன.
கந்தணி
thumb|250px|right|பிரான்ஸ் எஸ். மெயர் என்பவர் 1898 இல் வெளியிட்ட "அலங்காரங்களுக்கான கையேடு" (A Handbook of Ornament) என்னும் நூலிலுள்ள அலங்காரக் கந்துகள். கந்தணி (Baluster) என்பது, படிக்கட்டுகள், மாடங்கள் (balcony), மேல் முற்றங்கள் (terrace) போன்றவற்றின் விளிம்புகளில் பாதுகாப்புக்காக அமைக்கப்படும் ஒரு குட்டையான தடுப்பைக் குறிக்கும். இச்சொல் கந்து + அணி என இரு சொற்கள் இணைந்து அமைந்தது. இங்கே கந்து என்பது குட்டையான ஒரு கம்பம் அல்லது தூணைக் குறிக்க, அணி வரிசையாக அமைந்தது எனப் பொருள் படுகிறது. எனவே கந்தணி குட்டைத் தூண்களின் வரிசை எனப்பொருள்படும். இச்சொல் "balustrade" என்னும் ஆங்கிலச் சொல்லின் சொல்வரலாற்றைக் கருத்தில் கொண்டு உருவாக்கப்பட்ட தமிழ்ச்சொல் ஆகும்.
கந்தணி என்பது வரிசையாக அமைந்த கந்து எனப்படும் குட்டைத் தூண்களையும் அவற்றின் மீது தாங்கப்படுகின்ற சட்டம் ஒன்றையும் ஒருங்கே குறிக்கப் பயன்படுகிறது. இது, மரம், காங்கிறீற்று, உலோகம், பிளாஸ்டிக்கு போன்ற பல வகைப் பொருட்களால் உருவாக்கப்படுகின்றது.
உசாத்துணை
பகுப்பு:கட்டிடக்கலைக் கூறுகள்
வெப்பாலை
வெப்பாலை (Wrightia tinctoria) என்பது  ஒருவகை மரமாகும். இதற்கு வெட்பாலை, நிலப்பாலை, பாலை, நிலமாலை, வற்சம், குடசம் ஆகிய வேறு பெயர்களும் உண்டு. இது பழந்தமிழகத்தில் பலை என அழைக்கப்பட்டது. ஐந்திணைகளில் ஒன்றான பாலை நிலத்துக்குப் பெயர் தந்தது இம்மரமே. கடும் கோடையிலும் தளிரும், மலருமாக இந்த மரம் காட்சி தரும். யானை தாகம் தீர்த்துக் கொள்ளப் பாலை மரப்பட்டை களைக் கிழித்து நீரை உறிஞ்சும். பட்டை உரிக்கப்பட்ட மரம், தந்தம் போல வெண்மையாகக் காணப்படும். இதற்குத் தந்தப்பாலை என்ற பெயரும் உண்டு.
பெயர்
இது வறண்ட நிலத்தில் வளரும் மரம் என்பதாலும், பாலைத் திணைக்குரிய மரம் என்பதாலும் வெட்‘பாலை’ என்ற பெயர் உருவானது.
விளக்கம்
இது ஒரு பூக்கும் தாவர இனமாகும். தமிழகமெங்கும் சாலை ஓரங்களில் வெண்ணிற மரப்பட்டைகளுடன் நிறைய வெட்பாலை மரங்கள் இருப்பதைப் பார்க்க முடியும். எதிரடுக்கில் அமைந்த இலைகளும் உச்சியில் வெண்ணிற மலர் கொத்துகளையும் பால் போன்ற சாற்றினையும் உடைய இலையுதிர் மரம். இதன் இலைக் காம்பை உடைத்தால் பால் வெளியாகும். இதன் காய்கள் இரட்டையாய் முனைகள் இணைந்து காணப்படும். பஞ்சு இணைந்த விதைகளையுடையது. விதை, பட்டை, ஆகியவை மருத்துவப் பயனுடையவை. திருப்பாலைத்துறை என்னும் திருத்தலத்தின் தலமரமாக விளங்குவது பாலை மரமாகும். தலத்தின் பெயர் தலமரத்தின் பெயரால் அமைந்ததேயாகும்.
மேற்கோள்
பகுப்பு:பூக்கும் தாவரங்கள் பகுப்பு:மரங்கள் பகுப்பு:இந்தியத் தாவரங்கள்
இளவரசி சிரிந்தோர்ன்
இளவரசி மகா சக்ரி சிரிந்தோர்ன்(ஆங்கிலம்:Sirindhorn) பிறப்பு 2 ஏப்ரல் 1955), தாய்லாந்தின் மன்னர் பூமிபால் அதுல்யாதெச்சிற்கு இரண்டாவது மகள் ஆவார்
தாய் மக்கள் பொதுவாக அவரை "பிரா தெப்" அதாவது "இளவரசி தேவதை" என்று குறிப்பிடுகிறார்கள். தாய்லாந்தில் பெண்கள் அரசனுக்கு சமமான பெயர் வைத்துக்கொள்ள அனுமதி அளிக்கப்பட்டுள்ளதால். அவரது சகோதரர் அரசர் மஹா வஜிரலோங்க்கோர்னின் தலைப்புக்கு சமமாக இவருக்கும் இப்பெயர் இடப்பட்டது. மேலும்,1974 ஆம் ஆண்டில் பெண் வாரிசுகளை அனுமதிக்க, தாய் அரசியலமைப்பு மாற்றப்பட்டது, இதனால் அவர் அரியணைக்கு தகுதியுடையவர் ஆனார். 1974 ஆம் ஆண்டில் தாய் அரசியலமைப்பு மாற்றப்பட்டது, பெண் வாரிசுகளை அனுமதிக்க, இதனால் அவர் அரியணைக்கு தகுதியுடையவர்.
அரச குடும்பத்தின் மூத்த பெண் குழந்தையாக இருந்ததால் (வெளிநாட்டு சாமானியரை மணந்த இளவரசி உபோல்ரதான ராஜகன்யாவைத் தவிர), அவரது நிலை இளவரசி அரசனுடன் ஒப்பிடத்தக்கது.
ஆரம்ப கால வாழ்க்கை
சிரிந்தோர்ன் 1955 ஏப்ரல் 2அ ன்று துசிட் அரண்மனையின் ஆம்போர்ன் சாத்தான் குடியிருப்பு மண்டபத்தில் பிறந்தார். பூமிபோல் மற்றும் ராணி சிரிகிட் ஆகியோரின் மூன்றாவது குழந்தை. அரச தம்பதியினருக்கு ஒரு மகன் இருப்பதால், 1974 ஆம் ஆண்டில் தாய் அரசியலமைப்பு மாற்றப்பட்டது. இது 1978 ஆம் ஆண்டில் இளவரசி பஜ்ரகிட்டியபா பிறக்கும் வரை சிரிந்தோர்னை சிம்மாசனத்தில் ( வஜிரலோங்கொர்னுக்குப் பிறகு) இரண்டாவது வரிசையில் வைத்தது. டிசம்பர் 2012 இல், உடலில் சேர்ந்த கால்சியம் படிவுகளை அகற்ற சிரிந்தோர்ன் சுருக்கமாக மருத்துவமனையில் சேர்க்கப்பட்டார்.
ஆரம்ப கல்வி
சிரிந்தோர்ன் தாய்லாந்தின் மிகவும் பிரத்தியேக பள்ளியில் மழலையர் பள்ளி, முதன்மை மற்றும் இடைநிலைப் பள்ளியில் பயின்றார். இது அரச குடும்ப மற்றும் அரண்மனை ஊழியர்களின் குழந்தைகளுக்காக நிறுவப்பட்ட சித்ரலாடா பள்ளியாகும். அவர் 1967 ஆம் ஆண்டில் முதன்மை நிலை (தரம் 7), 1972 இல் மேல்நிலை நிலை (தரம் 12), மற்றும் 1975 இல் தேசிய பல்கலைக்கழக நுழைவுத் தேர்வில் நான்காவது இடத்தைப் பிடித்தார்.
உயர் கல்வி
1975 ஆம் ஆண்டில் அவர் சுலலாங்கொர்ன் பல்கலைக்கழகத்தில் சேர்ந்தார். அங்கு கலைப்பிரிவில் இளங்கலை பட்டம், முதல் தர மேதகைமை மற்றும் 1976 இல் வரலாற்றில் தங்கப் பதக்கம் பெற்றார். 1976 ஆம் ஆண்டு முதல் இரண்டு பட்டதாரி திட்டங்களில் தனது படிப்பைத் தொடர்ந்தார், 1980 இல் கிழக்கித்திய கல்வெட்டியல் ( சமசுகிருதம் மற்றும் கம்போடியன் ) ஆகியவற்றில் முதுகலைப் பட்டம் பெற்றார்
மேலும், 1980 இல் சில்பாகார்ன் பல்கலைக்கழகத்தில் தொல்பொருளியல் துறையில்  பட்டம் பெற்றார். அக்டோபர் 1977 முதல், புகழ்பெற்ற சமஸ்கிருத அறிஞர் சத்ய வ்ரத் சாஸ்திரியின் கீழ் இரண்டு ஆண்டுகள் பாங்காக்கில் சமஸ்கிருதம் பயின்றார். 1978 ஆம் ஆண்டில், சுலலாங்கொர்ன் பல்கலைக்கழகத்தில் பாலி மற்றும் சமஸ்கிருத மொழிகளில் முதுகலைப் பட்டம் பெற்றார். 1981 ஆம் ஆண்டில் ஸ்ரீநாகரின்விரோட் பல்கலைக்கழகத்தில் முனைவர் பட்டப்படிப்பில் சேர்ந்தார், மேலும் 1987 ஆம் ஆண்டில் வளர்ச்சி கல்வியில் முனைவரானார்.
1984 ஆம் ஆண்டில் ஆசிய தொழில்நுட்ப நிறுவனத்தில் ஆசிய பிராந்திய தொலைநிலை உணர்திறன் பயிற்சி மையத்தில் இருந்து ஒரு சான்றிதழைப் பெற்றார், அங்கு அவர் இரண்டு மாதங்கள் படித்தார். ஏப்ரல் 2001 இல், சீனாவின் பீக்கிங் பல்கலைக்கழகத்தில் சீன கலாச்சாரத்தில் உதவித்தொகை பெற்றார், அங்கு அவர் ஒரு மாதம் படிப்பைப் படித்தார்.
படைப்புகள் மற்றும் ஆர்வங்கள்
தொழில்நுட்பத்தின் மீதான அவரது ஆர்வத்தைத் தவிர, வரலாற்றில் பட்டங்களையும், கல்வி வளர்ச்சியில் முனைவர் பட்டத்தையும் பெற்றவர். அவர் சுலாச்சோம்க்லாவ் ராயல் மிலிட்டரி அகாடமியின் வரலாற்றுத் துறையில் கற்பிக்கிறார், அங்கு அவர் துறையின் பெயரளவுத் தலைவராக உள்ளார். தாய் தவிர, சரளமாக ஆங்கிலம், பிரஞ்சு மற்றும் மாண்டரின் சீன மொழி பேசுகிறார், தற்போது ஜெர்மன் மற்றும் லத்தீன் மொழியையும் பயின்று வருகிறார். அவர் சீன இலக்கியத்தை தாய் மொழியில் மொழிபெயர்க்கிறார். அவர் ஒரு திறமையான கலைஞர் மற்றும் தாய் பாரம்பரிய இசையின் தீவிர விளம்பரதாரர் ஆவார். அவரது தந்தை பூமிபால் அதுல்யாதெச்சைப் போலவே, இளவரசி சிரிந்தோர்ன் ஹெச்எஸ் 1 டி என்ற அழைப்பு அடையாளத்துடன் அமெச்சூர் வானொலி வைத்திருக்கிறார்.
குறிப்புகள்
பகுப்பு:வாழும் நபர்கள் பகுப்பு:1955 பிறப்புகள் பகுப்பு:ரமோன் மக்சேசே விருது பெற்றோர் பகுப்பு:இந்திரா காந்தி அமைதிப் பரிசு பெற்றவர்கள் பகுப்பு:தாய்லாந்து பகுப்பு:தாய்லாந்து நபர்கள்
ஏட்டு அணைவுச்சேர்மம்
வேதியியலில் ஏட்டு அணைவுச் சேர்மங்கள் (Ate complex) என்பவை இலூயிக் அமிலம் ஒரு காரத்துடன் வினைபுரிந்து உருவாகும் உப்புகளைக் குறிக்கும் பெயராகும். இங்கு மைய அணுவானது அதனுடைய இணைதிறனை உயர்த்திக் கொள்கிறது. இவ்வரையறையில் கூறப்பட்டுள்ள இணைதிறன் என்பது அணைவு எண்ணுக்குச் சமமாக இருக்கும் என்பதை கவனித்தில் கொள்ள வேண்டும். வேதியியல் பெயரிடலில் பெரும்பாலும் ஏட்டு என்ற முற்றுப்பெறா சொல் சேர்மத்தில் உள்ள தனிமத்தின் பின்னொட்டாகச் சேர்க்கப்படும். உதாரணமாக, போரான் சேர்மத்தின் ஏட்டு அணைவுச்சேர்மம் போரேட்டு என அழைக்கப்படுகிறது. இவ்வாறே மும்மெத்தில்போரேன் மற்றும் மெத்தில் இலித்தியம் முதலான சேர்மங்கள் இரண்டும் வினைபுரிந்து ஏட்டு அணைவுச்சேர்மமான Me4B−Li+ உருவாகிறது. இவ்வணைவுச் சேர்மத்தை இலித்தியம் நான்குமெத்தில் போரேட்டு என்று அழைப்பர். கியார்க்கு விட்டிக் 1958 ஆம் ஆண்டில் இவ்வடிப்படையை அறிமுகப்படுத்தினார். ஏட்டு என்ற பின்னொட்டுப் பெயரானது 2, 11 மற்றும் 12 தொகுதிகளைச் சார்ந்த தனிமங்களுக்கு ஒதுக்கப்பட்டதாகும்
ஏட்டு அணைவுச் சேர்மங்கள் ஓனியம் சேர்மங்களின் தலைகீழ் ஒப்புமைச் சேர்மங்கள் ஆகும். இலூயிக் அமிலம் ஏட்டு அயனிகளை உருவாக்கும் போது மைய அணு மேலும் ஒரு பிணைப்பைப் பெற்று எதிர் எதிர்மின்னயனியாகிறது. இலூயிக் காரம் ஒனியம் அயனிகளை உருவாக்கும் போது மைய அணு மேலும் ஒரு பிணைப்பைப் பெற்று நேர் நேர்மின்னயனியாகிறது
மேற்கோள்கள்
.
பகுப்பு:ஒருங்கிணைப்பு வேதியியல் பகுப்பு:ஒருங்கிணைவு வேதியியல்
தோரியம் ஆக்சிபுளோரைடு
தோரியம் ஆக்சிபுளோரைடு (Thorium oxyfluoride) ThOF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தோரியம், ஆக்சிசன், புளோரின் ஆகிய சேர்மங்கள் சேர்ந்து தோரியம் ஆக்சிபுளோரைடு உருவாகிறது.
இயற்பியல் பண்புகள்
தோரியம் ஆக்சிபுளோரைடு வெண்மையான நிறத்தில் படிக உருவமற்ற தூளாக உருவாகிறது. இது நீரில் கரையாது.
பயன்கள்
பிரதிபலிக்கும் மேற்பரப்புகளில் ஒரு பாதுகாப்பு பூச்சாகப் பூசப் பயன்படுத்தப்படுகிறது
மேற்கோள்கள்
பகுப்பு:தோரியம் சேர்மங்கள் பகுப்பு:ஆக்சிபுளோரைடுகள்
தாழ்த்தப்பட்டோருக்கான இட-ஒதுக்கீடு அமுலாக்க தீர்மானம்
இந்திய நடுவண் அரசு உயர்கல்லூரிகளில் தாழ்த்தப்பட்டோருக்கான இட ஒதுக்கீட்டை அமுலாக்க தீர்மானித்துள்ளது.
செய்திகள்
May 23 2006
வெளி இணைப்புகள்
பகுப்பு:தலித்தியல் பகுப்பு:குறுங்கட்டுரைகள்
பச்சை விளக்கு (2020 திரைப்படம்)
பச்சை விளக்கு (Pachai Vilakku) என்பது 2020ஆம் ஆண்டு வெளியான இந்திய தமிழ் திரைப்படம் ஆகும். மாறன் இயக்கி இப்படத்தில் மாறன், தீஷா ஆகியோர் முதன்மை வேடங்களில் நடித்துள்ளனர். மேலும் இமான் அண்ணாச்சி, தாரா ஆகியோர் பிற வேடங்களில் நடித்துள்ளனர். கன்னட நடிகையான ரூபிகா இப்படத்தின் வழியாக தமிழில் அறிமுகமாகினார்.
தயாரிப்பு
இப்படமானது சென்னை, தேசிய நெடுஞ்சாலை 45, திருப்போரூர், திருவண்ணாமலை ஆகிய இடங்களில் படமாக்கப்பட்டது.
இசை
இப்படத்திற்கு தேவேந்திரன் நான்கு பாடல்களுக்கு இசை அமைத்தார்.
வெளியீடு
டெக்கான் குரோனிக்கிள் எழுதிய விமர்சனத்தில், "ஒரு இயக்குனராக, அவர் [மாறன்] தீஷா, தாரா மற்றும் பிற புதுமுகங்களிடமிருந்து நல்ல வேலை வாங்கி இருக்கிறார். இமான் அண்ணாச்சி சிறப்பாக நடித்துள்ளார். ஆனால் ஒரு நடிகராக, மாறன் தனது திறமைகளை வளர்த்துக் கொள்ள வேண்டும். திரைக்கதை சில நேரங்களில் கொஞ்சம் பிரசங்கம் செய்கிறது; ஆயினும்கூட, ஒரு நல்ல செய்தியை தெரிவிப்பதற்கான நோக்கம் தெரிகிறது ".
சிறுநீர்ப்பாதைத் தொற்று
சிறுநீர்ப்பாதைத் தொற்று (UTI) என்பது சிறுநீரகப் பகுதிகளில் பாதிப்பை ஏற்படுத்தும் ஒரு தொற்றுநோயாகும். சிறுநீரகம், சிறுநீர் வடிகுழாய், சிறுநீர்ப்பை, சிறுநீரகக்குழாய், ஆகிய பகுதிகளில் பாக்டீரியா எனப்படும் தீநுண்மம் தாக்குவதால் சிறுநீர்ப்பாதைத் தொற்று ஏற்படுகிறது. இந்நோய்த் தொற்றானது சிறுநீரக அமைப்பின் கீழ்ப்பகுதியில் (சிறுநீர்ப்பையில்) ஏற்படில் இதனை ”சிறுநீர்ப்பைத் தொற்று” எனப்படுகிறது. இது ஆரம்பநிலையாகும். மேல்பகுதியில் ஏற்படின் ”சிறுநீரகத் தொற்று எனவும்” அழைக்கப்படுகிறது.
அறிகுறிகள் :"" சிறுநீர் கழிக்கையில் வலி ஏற்படுதல், அடிக்கடி சிறுநீர் கழித்தல், அடிக்கடி சிறுநீர் கழிக்கவேண்டும் என்ற உணர்வு ஏற்படுதல் ஆகியவை சிறுநீர்ப்பைத் தொற்றின் அறிகுறிகளாகும் இந்த அறிகுறிகளுடன் கூடவே காய்ச்சல், அடிவயிற்று வலி ஆகியவை இருப்பின் சிறுநீரகத் தொற்று என அறியலாம். சில நேரங்களில் அரிதாக சிறுநீர் இரத்தத்துடன் வெளியேறும். மிக இளம் வயது அல்லது வயதானோர்க்கு இவ்வறிகுறிகள் குறிப்பிட்டுச் சொல்ல முடியாததாக இருக்கும்.
ஈக்கோரியா கோலி எனும் பாக்டீரியா தாக்குவதால் பொதுவாகச் சிறுநீர்ப் பாதைத் தொற்று ஏற்படுகிறது. சில நேரங்களில் பிற தீநுண்மங்களாலும் பூஞ்சைகளாலும் ஏற்படலாம். பெண்களின் உடற்கூறு, பாலியல் உறவு, நீரிழிவு, உடற்பருமன், குடும்பத்தில் யாருக்கேனும் இத்தொற்று பாதித்திருத்தல் ஆகியவை சிறுநீர்ப்பாதைத் தொற்றுக்கான ஆபத்துக் காரணிகளாகும். பாலியல் உறவு இந்நோய்க்கான மிகத் தீவிரக் காரணியாக இருந்தாலும் பாலியல் மூலம் பரவும் தொற்றுநோயாக சிறுநீர்ப்பைத் தொற்று வகைப்படுத்தப்படவில்லை. சிறுநீர்ப்பையில் தொற்று ஏற்படின் அதனைத் தொடர்ந்து சிறுநீரகத் தொற்றும் ஏற்படுகிறது. இது இரத்தம் மூலம் பரவும் தொற்றினால் கூட ஏற்படலாம்.
ஆரோக்கியமான இளம் பெண்களுக்குக் காணப்படும் இந்நோய்க்கான தனித்த, தெளிவான அறிகுறிகுறிகள் மூலம் இந்நோய்த் தொற்று இருப்பதைக் கண்டறியலாம். ஆனால் தெளிவற்ற, அறிகுறிகள் இல்லாமல் இருப்பவர்களுக்கு இந்நோய்த் தொற்றினைக் கண்டறிவது கடினம். ஏனெனில் இந்நோய்த் தொற்று இல்லாமலும் அப்பாக்டீரியாக்கள் அங்கு இருக்கக்கூடும். சிக்கலான சந்தர்ப்பங்களில் அல்லது சிகிச்சை பலனளிக்கவில்லை என்றாலோ சிறுநீர்ச் சோதனை(urine culture) செய்வது பயனுள்ளாத இருக்கும்.
தடுக்கும் முறைகள் மற்றும் சிகிச்சை :
ஆரம்ப நிலையில் சிக்கலற்ற சிறுநீர்ப்பாதைத் தொற்றுக்கு, குறுகிய நாட்களே உட்கொள்ளப்படும் நைட்ரோஃப்யூரண்டைன், ட்ரைமெத்தோப்ரிம், சல்ஃபாமெத்தாசோல் ஆகிய நோய்க்கொல்லி மருந்துகள் வழங்கப்படுகின்றன. இந்த நிலையில் அதிகமான நோய்க்கொல்லி மருந்துகளை உண்பது குறிப்பாக சல்ஃபாமெத்தாசோல் உட்கொள்வதற்கு எதிர்ப்பு உள்ளது. தீவிரமான தொற்றுக்கு அதிக நாட்கள் உட்கொள்ளவேண்டிய அல்லது நரம்புவழி செலுத்தக்கூடிய நோய்க்கொல்லிகள் தேவை. நோய்த்தொற்று அறிகுறிகள் இரண்டு அல்லது மூன்று நாட்கள் வரை நீடிக்குமாயின் நோய் கண்டறியும் பரிசோதனை அவசியமானதாகும்.
ஆண்டுதோறும் சுமார் 150 மில்லியன் மக்கள் சிறுநீர்ப்பாதைத் தொற்றினால் பாதிக்கப்படுகின்றனர் பொதுவாக ஆண்களைவிடப் பெண்களே இதற்கு அதிகம் பாதிப்படைகின்றனர். பெண்களிலும் குறிப்பாக தீநுண்மத்தால் பாதிக்கப்படுவோர் அதிக அளவில் உள்ளனர். ஆண்டுதோறும் 10 விழுக்காட்டிற்கும் மேலான பெண்கள் சிறுநீர்ப்பாதைத் தொற்றினால் பாதிக்கப்படுகின்றனர், மேலும் பாதிப்பெண்களுக்குமேல் அவர்கள் வாழ்வில் ஒருமுறையேனும் இந்நோய்த்தொற்று ஏற்படுகிறது.
பொதுவாக 16 முதல் 35 வயதுக்குட்பட்ட பெண்களுக்கு அடிக்கடி இத்தொற்று ஏற்படுகின்றது. சிறுநீர்ப்பாதைத் தொற்று மீண்டும் மீண்டும் ஏற்படுவது பொதுவானதாகும். சிறுநீர்ப்பாதைத் தொற்று பழங்காலம் முதலே இருந்து வந்துள்ளது. கி.பி 1550 ஆண்டு என்று நாள் குறிப்பிடப்பட்ட ஏப்ரஸ் பாப்பிரைஸ் என்ற நூலில் முதன்முதலாக சிறுநீர்ப்பாதைத் தொற்று குறித்து விளக்கத்துடன் ஆவணப்படுத்தப்பட்டுள்ளது.
மேற்கோள்கள்
பகுப்பு:நோய்கள்
கருவூர்ப் புராணம்
கருவூர்ப் புராணம் கொங்கு நாட்டிலுள்ள பாடல் பெற்ற தலங்களில் ஒன்றான கரூர் எனப்படும் கருவூரோடு தொடர்புடையது.
பாடியவர்
கருவூர்ப் புராணத்தை பாடியவரின் பெயர் தெரியவில்லை. தமது குருநாதர் பெயரைச் சத்தியஞானி என்று இந்நூலாசிரியர் குறிப்பிடுகிறார்.
அமைப்பு
கி.பி.1618இல் அரங்கேற்றம் செய்யப்பட்ட இந்நூலில் 61 சருக்கங்களும், 1131 பாடல்களும் உள்ளன.
சிறப்பு
கருவூர்த் தலச்சிறப்பும், ஆனிலையப்பரை வழிபட்டுக் கதி பெற்ற மேலோர்களையும், முக்கியமாகப் புகழ்ச்சோழர், எறிபத்தர், கருவூர்த் தேவர் முதலியோர்களைப் பற்றியும் இப்புராணத்தில் விளக்கப்பட்டுள்ளது. கருவூர்த் தேவரின் விரிவான வரலாறு இதுவரை வேறு எந்த நூலிலும் கூறப்பெறவில்லை. இந்தச் சிவயோகி, தமது சித்தி நெறியால் நிகழ்த்திய அற்புதச் செயல்களை இதில் காணலாம். இப்புராணத்தில் மூலமாக கருவூர்ச் சித்தரின் வரலாற்றை அறியலாம்.
அரிய ஓவியம்
கருவூர்ப்புராணம் எழுதப்பட்ட காலத்தில் திருப்புடைமருதூர் கோயிலில் ஓவியங்கள் தீட்டப்பட்டன. இந்தக் கோயில் திருநெல்வேலி மாவட்டத்தில் உள்ளது. அப்புராணத்தில் கூறப்பெறும் கதைகள் அவ்வோவியத்தில் காட்சிகளாய் காட்டப்பட்டுள்ளன. அதில் வன்னிமரம் மீன்மழை பொழியும் காட்சியும், திருப்புடைமருதூர் ஈசனை கருவூர்த் தேவர் வணங்கும் காட்சியும் உள்ளன.
அரசு கலை அறிவியல் கல்லூரி, மேட்டுப்பாளையம்
அரசு கலை அறிவியல் கல்லூரி, மேட்டுப்பாளையம் (Government Arts and Science College, Mettupalayam) என்பது தென்னிந்தியாவில், தமிழ்நாட்டின், கோயம்புத்தூர் மாவட்டம், மேட்டுப்பாளையத்தில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2016ஆம் ஆண்டு தமிழக அரசால் துவக்கப்பட்டது. இது கோயம்புத்தூர் பாரதியார் பல்கலைக்கழக இணைவு பெற்றக் கல்லூரி ஆகும்.
கருவூர்ப் புராணம்
மேற்கோள்கள்
<References>
பகுப்பு:ஓவியங்கள் பகுப்பு:சிவத்தொண்டர்கள் பகுப்பு:தமிழ் இலக்கியம் பகுப்பு:புராணங்கள்
அரசு கலை அறிவியல் கல்லூரி, மேட்டுப்பாளையம்
வெளியிணைப்புகள்
பகுப்பு:கோயம்புத்தூர் மாவட்டத்திலுள்ள அரசினர் கலைக் கல்லூரிகள் பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
தமிழ்நாடு அறிவியல் தொழில்நுட்ப பேரவை
தமிழ் நாடு அறிவியல் தொழில்நுட்பப் பேரவை (Tamilnadu State Council for Science and Technology) தமிழ்நாட்டு அறிவியல் ஆராய்ச்சி தேவைகளை நிவர்த்தி செய்வதற்காகவும் கட்டமைப்பை மேம்படுத்துவதற்கும் 1984ம் ஆண்டு துவக்கப்பட்ட ஓர் அரச நிறுவனம் ஆகும். இந் நிறுவனம தமிழ் நாட்டு பிரச்சினைகளை நோக்கி திட்டங்களையும் ஆராய்ச்சிகளையும் நடாத்துகின்றது. இந்நிறுவனம் மாணவர்கள்களால் மேற்கொள்ளப்படும் திட்டங்ககளையும் ஊக்குவிக்கின்றது.
வெளி இணைப்புகள்
பகுப்பு:அறிவியலும் சமூகமும் பகுப்பு:தமிழ்நாடு அரசின் அமைப்புகள்
பட்கால் ஏரி
பட்கால் ஏரி (Badkhal Lake) என்பது இந்தியாவின் அரியானா மாநிலத்தில் பரீதாபாது நகரின் அருகிலுள்ள பட்கால் சிற்றூர்ப் பகுதியில் அமைந்துள்ள ஏரி ஆகும். இந்த ஏரி, தலைநகர் தில்லியில் இருந்து 32 கிலோமீட்டர் தொலைவில் அமைந்துள்ளது. 2009 ஆம் ஆண்டிலிருந்து மழைப்பொழிவின்மையால் ஏரி வறண்டு போனது. 2010 பொதுநலவாய விளையாட்டுக்கள் நடைபெற்றபோது இந்த ஏரியில் செயற்கையாக நீர் நிரப்பப்பட்டது. எனினும் 2014 இல் நடத்தப்பட்ட தில்லி அரசுசார் கருத்தாய்வில் இந்த ஏரி உட்பட்ட தில்லியின் 190 நீர்நிலைகள் வறண்டுபோனதாக அறிக்கை தரப்பட்டது.
சான்றுகள்
பகுப்பு:அரியானா ஏரிகள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
அப்தீன் பே
அப்தின் பே அல்-அர்னாட் (Abdin Bey al-Arnaut) (சி. 1780-1827) எகிப்தின் சுல்தான் முகமது அலியின் ஆட்சியின் ஆரம்ப காலத்தின் அல்பேனியத் தளபதியும் எகிப்தின் அரசியல்வாதியுமாவார். முகம்மது அலியின் தளபதிகளின் முக்கிய குழுவின் உறுப்பினராகவும் இருந்தார். இவரது மரணத்திற்குப் பிறகு, கெய்ரோவில் இவர் வசித்த இடத்தில் இவரது பெயரில் அப்தீன் அரண்மனை கட்டப்பட்டது. மேலும், மரியாதை நிமித்தமாக நகரத்தின் ஒரு மாவட்டத்திற்கு மறுபெயரிடப்பட்டது.
வாழ்க்கை
1814 இல் இவர் வகாபி இயக்கத்திற்கு எதிரான பிரச்சாரத்தை வழிநடத்தினார். ஆனால் தோற்கடிக்கப்பட்டார். ஒரு வருடம் கழித்து இவர் முகம்மது அலிக்கு எதிரான ஒரு படுகொலை சதியில் ஈடுபட்டதாகக் கருதி எச்சரிக்கப்பட்டார். இந்தச் சதியிலிருந்து அலி தப்பித்தார். 1820 ஆம் ஆண்டு வரை, சூடான் முற்றுகையில் இவர் இரண்டாவது தளபதியாக நியமிக்கப்பட்டபோது, அல்-மினியாவின் ஆளுநராக இருந்தார். முற்றுகையின் போது, இவர் அல்-குர்தி போரில் தன்னை வேறுபடுத்திக் கொண்டார்.
ஏப்ரல் 1821 இல் இவர் தோங்கோலா மாகாணத்தின் முதல் ஆளுநரானார் (கிழக்கு கிழக்கு சமாலியா ). இவரது மாளிகையை கிறிஸ்டியன் கோட்ஃபிரைட் எஹ்ரென்பெர்க் என்பவர் வடிவமைத்தார். கடந்து செல்லும் துருப்புக்களுக்கான தங்குமிடங்களை உருவாக்குதல் மற்றும் பிராந்தியத்தின் வரி மதிப்பீடு ஆகியவை இவரது முக்கிய கடமைகளில் அடங்கும். இவரது வரிவிதிப்பு முறை நியாயமானதாகக் கருதப்பட்டது, மேலும் இது மாகாணத்தில் கிளர்ச்சி அபாயத்தைக் குறைக்க பங்களித்தது. இருப்பினும், சூடானிலிருந்து எகிப்துக்கு கறுப்பின ஆப்பிரிக்க அடிமைகளை கொண்டு செல்வதற்காக கப்பல் கட்டும் திட்டம் தோல்வியடைந்தது. 1820 களில் புதிதாக கையகப்படுத்தப்பட்ட எகிப்தின் அனைத்து பிராந்தியங்களிலும் கிளர்ச்சிகள் அடிக்கடி நடந்துகொண்டிருந்ததால், அப்தீன் பே ஆட்சியின் போது தோங்கோலாவின் அரசியல் நிலைத்தன்மை அசாதாரணமானது என்று கருதப்படுகிறது. 1825 க்குப் பிறகு இவர் எகிப்துக்குத் திரும்பினார். இரண்டு ஆண்டுகளுக்குப் பிறகு ஏற்பட்ட ஒரு கலகத்தின் போது கொல்லப்பட்டார்.
குறிப்புகள்
பகுப்பு:1827 இறப்புகள் பகுப்பு:1780 பிறப்புகள்
திறந்த கட்டற்ற ஆக்கங்கள் பட்டியல்
கட்டற்ற படிமம்
பயன்படுத்த, நகலெடுக்க, திருத்த, அச்சிட, விநியோகிக்க அனைவருக்கும் அளிப்புரிமை தரப்பட்ட படிமங்கள் கட்டற்ற படிமங்கள் ஆகும். பொதுவாக இவை கட்டணமும் அற்று இலக்கமியல் வடிவில் கிடைக்கும் படிமங்களையே சிறப்பாக குறிக்கும். கட்டற்ற படிமங்களை பதிப்புரிமை கொண்ட படிமங்களுடன் ஒப்பிட்டு வேறுபடுத்தலாம்.
பகுப்பு:கட்டற்ற அறிவு பகுப்பு:கட்டற்றவை
சிக்கண்ணா அரசினர் கலைக் கல்லூரி
சிக்கண்ணா அரசினர் கலைக்கல்லூரி இந்தியாவின் தமிழ்நாட்டில் திருப்பூரில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1966ஆம் ஆண்டில் தொடங்கப்பட்டது. தற்போது பாரதியார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையால் (NAAC) "பி" மதிப்பீடு அளிக்கப்பட்ட இக்கல்லூரி, மொத்தமாக 40 ஏக்கர் பரப்பளவைக் கொண்டது.
வழங்கும் படிப்புகள்
இருபாலர் பயிலும் இக்கல்லூரியில் இருசுழற்சிகளாக, பின்வரும் படிப்புகள் வழங்கப்படுகின்றன.
மேற்கோள்கள்
பகுப்பு:திருப்பூர் மாவட்டத்திலுள்ள அரசினர் கலைக் கல்லூரிகள்
பஞ்ச ஈஸ்வரங்கள்
பஞ்ச ஈஸ்வரங்கள் என்பன சிவபெருமானுக்காக இலங்கையில் கட்டப்பட்டுள்ள கோவில்களாகும். இவ்வீஸ்வரங்கள் நாட்டின் கரையோரப் பகுதிகளில் ஒவ்வொரு திசையிலும் அமைந்திருக்கின்றன. இராவணன் காலத்திலேயே இவ்வீஸ்வரங்கள் கட்டப்பட்டு விட்டன என்பது மக்களிடையே காணப்படும் தொன்நம்பிக்கை ஆகும். இலங்கையின் கரையோரப் பிரதேசங்களை போர்த்துக்கீசர் கைப்பற்றி இலங்கையைத் தம்முடைய காலனித்துவ நாடாக மாற்றிய காலப்பகுதியில் இவ்வீஸ்வரங்களை இவர்கள் அழித்துச் சேதம் விளைவித்தனர். 1917 ஆம் ஆண்டில் ரோயல் ஏசியாட்டிக் கூட்டத்தின் போது டாக்டர். பவுல். ஈ. பீரிஸ் கீழுள்ளவாறு குறிப்பிட்டார்:
மேற்கோள்கள்
பகுப்பு:இந்து யாத்திரைத் தலங்கள் பகுப்பு:இலங்கையில் உள்ள இந்துக் கோவில்கள்
குறுந்தகடு
alt=குறுந்தகடு|thumb|குறுந்தகுடில் படிக்கக்கூடிய பகுதி, ஒளிக்கதிர்ச் சிதைவு உண்டுபண்ணும் அளவிற்கு அழுந்தி சுருண்டுள்ள பாதை கொண்டுள்ளது
குறுந்தகடு (காம்பெக்ட் டிஸ்க் CD) என்பது ஒரு ஒளி வட்டு வடிவமுள்ள தரவுத் தேக்க ஊடகமாகும், இது பிலிப்ஸ் மற்றும் சோனி ஆகியோர் இணைந்து உருவாக்கப்பட்டு, 1982 ஆம் ஆண்டு வெளியிடப்பட்டது. இந்த வடிவமானது முதலில் ஒலிப்பதிவுகளை சேமிக்கவும், கேட்கவும் மட்டுமே பயன்படுத்தப்பட்டது ஆனால் பின்னர் தரவுத் தேக்ககத்திற்காக அமைத்துக்கொள்ளப்பட்டது (சிடி-ரோம்). ஒருமுறை மட்டுமே எழுதக்கூடிய ஒலி மற்றும் தரவுத் தேக்கத் தட்டு (CD-R ), மீண்டும் எழுதக்கூடிய ஊடகம் (CD-RW), காணொலிக் குறுந்தகடு (VCD), மேன்மையான காணொலிக் குறுந்தகடு (SVCD), புகைப்பட குறுந்தகடு,  பட குறுந்தகடு, CD-i, மேம்பட்ட ஒளிப்பதிவு குறுந்தகடு, போன்ற மற்ற பல வடிவங்கள் இவற்றில் இருந்து பின்னர் தழுவப்பட்டன. முதல் ஒலி குறுந்தகடு இயக்கியான சோனி CDP-101, அக்டொபேர் 1982 ஆம் ஆண்டு ஜப்பான் நாட்டில் விற்பனைக்காக வெளியிடப்பட்டது.
வழக்கமான குறுந்தகடுகள், 120 மில்லிமீட்டர் (4.7 அங்குலம்) குறுக்களவு கொண்டு, 80 நிமிட சுறுக்கப்படாத ஒளிப்பதிவு அல்ல 700MiB உடைய தரவுகளை பிடித்துக்குக்கொள்ளும் கொள்ளளவைக்கொண்டது. சிறிய குறுந்தகடுகள் பல்வேறு குறுக்களவுகளில் உள்ளன, அவை 60 இருந்து 80 மில்லிமீட்டர் வரை (2.4 இருந்து 3.1 அங்கலம் வரை) இருக்கும்; சில நேரங்களில் அவை 24 நிமிட ஒளிப்பதிவுகளை சேமிக்ககூடிய ஒற்றை குறுந்தகடுகளாக அல்லது சாதன இயக்கிகளை வழங்குவதற்காக பயன்படுத்தப்படுகின்றன.
1982 ஆம் ஆண்டு, இந்த தொழில் நுட்பம் அறிமுகம் ஆகும் பொழுது, 10 MB கொள்ளளவைக் கொண்ட ஒரு கணினியின் வன்வட்டோடியை விட ஒரு குறுந்தகடானது, பல மடங்கு தரவுகளை சேமிக்கும் கொள்ளளவைக் கொண்டிருந்தது. 2010 யிற்குள், வன்வட்டோடிகளின் விலை கடும் வீழ்ச்சியடைந்து எளிய விலையை எட்டின. மேலும் பொதுவாக, ஓராயிர குறுந்தகதுகளின் கொள்ளளவை,  வன்வட்டோடிகள் தந்து கொண்டிருந்தன. 2004 ஆம் ஆண்டில், ஒலி தேக்க குறுந்தகடுகள், CD-ROMகள்  மற்றும் CD-Rகளின் உலகளாவிய விற்பனை, 3000 கோடி தட்டுகளை அடைந்தது. 2007 யிற்குள், 20,000 கோடி குறுந்தகடுகள் உலகம் முழுவதுமாக விற்கப்பட்டிருந்தது.
2000 ஆம் ஆண்டின் ஆரம்பநிலையிலிருந்து, குறுந்தகடுகள் மற்ற இலக்கமுறைத் தரவுச் சேமிப்பு மற்றும் பரவல் முறைகளினால் மாற்றப்பட்டன. இதன் விளைவினால் 2010 இற்குள், அமெரிக்காவில் ஒலி தேக்க குறுந்தகடுகளின் விற்பனையின் எண்ணிக்கை 50% வீழ்ச்சியடைந்தது. இருப்பினும், அவை இசை துறையின் பிரதான விநியோக முறையாக நீடித்த்திருந்தது. 2014 ஆம் ஆண்டில், டிஜிட்டல் இசையின் வருமானமானது, பொருள் வடிவம் கொண்டவற்றின் விற்பனைக்கு ஈடாக அமைந்தது.
வரலாறு
முதலாக, எண்ணியல் தகவல்களை, ஹாலோஜென் விளக்கினால் பின்புறம் ஒளிவேற்றப்பட்ட, ஒரு ஒளிபுகு இதழில் பதிவுசெய்யும் கருவியை கண்டுபிடித்தற்கான பெயர், அமெரிக்க கண்டுபிடிப்பாளரான ஜேம்ஸ் டி. ரஸ்ஸெல் என்பவருக்கு உரியதாகும். 1966 ஆம் ஆண்டு, ரஸ்ஸெலின் உரிமைக் காப்பீட்டு விண்ணப்பம் முதன்முறையாக தாக்கல் செய்யப்பட்டது பிறகு 1970 ஆம் ஆண்டு அவருக்கு உரிமைக் காப்பீடு வழங்கப்பட்டது. வழக்கினை தொடர்ந்து சோனி மற்றும் பிலிப்ஸ், 1980களில் ரஸ்ஸெலின் உரிமைக் காப்பீடுகளுக்கு உரிமம் பெற்றனர் (அச்சமயத்தில் உரிமம் கொண்டிருந்த  ஒரு கனடாவை சேர்ந்த நிறுவனமான, ஆப்டிகல் ரெகார்டிங் கார்ப்.).
உசாத்துணை
பகுப்பு:குறுந்தகடு
டெல்டா 0100
டெல்டா 0100 தொடர்கள் (Delta 0100 series) என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இவை டெல்டா 100, டெல்டா 0300 அல்லது 300 தொடர்கள் என்ற பெயர்களாலும் அழைக்கப்படுகின்றன. 1968 மற்றும் 1972 ஆம் ஆண்டுக்கு இடைப்பட்ட காலத்தில், இவ்வமைப்பு மூலம் சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 0100 ஏவூர்தியும் ஒன்றாகும். நான்கு இலக்க எண் குறியீட்டைப் பயன்படுத்தி பெயரிடப்பட்ட முதலாவது ஏவூர்தி அமைப்பு டெல்டா 0100 ஏவூர்தியாகும். டெல்டா 0300 மற்றும் டெல்டா 0900 என்ற தனித்தனியாக வடிவமைக்கப்பட்ட இரண்டு வேறுபட்ட வகைகளில் இவை பறந்தன.
தோர் ஏவுகணையின் நீட்சிவடிவமான நீள் தொட்டி தோர் அமைப்பே, டெல்டா 0100 தொடர்களின் முதற்கட்டத்தில் பயன்படுத்தப்பட்டது. மேலேற்றும் உந்துகைச் சக்தியை அதிகரிக்கும் விதமாக, திண்ம ஏவூர்தி உந்துகலங்களான காசுடர்-2 ஆற்றல் நிரப்பிகள் தோர் அமைப்புடன் இணைக்கப்பட்டு, டெல்டா வகை ஏவூர்திகள் உருவாக்கப்பட்டன. டெல்டா 0300 வகை ஏவுர்தியில் மூன்று காசுடர்-2 ஆற்றல் நிரப்பிகளும் டெல்டா-0900 வகை ஏவூர்தி வகை அமைப்பில் ஒன்பது காசுடர்-2 ஆற்றல் நிரப்பிகளும் இணைக்கப்படுகின்றன. இரண்டாவது கட்டம் டெல்டா எப் நிலையாகும்.
டெல்டா 0100 வரிசையில் ஐந்து ஏவு கலங்கள் செலுத்தப்பட்டன. அவற்றில் மூன்று ஏவூர்திகள் 0300 அமைப்பிலும், இரண்டு ஏவூர்திகள் 0900 அமைப்பிலும் உருவாக்கப்பட்டிருந்தன. இவையனைத்தும் கலிபோர்னியாவிலுள்ள வேண்டன்பெர்க் வான்படைத் தளத்தில் இருக்கும் விண்கல ஏவுவளாகம் 2டபிள்யூ வில் இருந்தே ஏவப்பட்டன. இவற்றில் 1973 ஆம் ஆண்டு சூலை 16 அன்று ஏவப்பட்ட ஒரு ஏவூர்தி தோல்வியில் முடிந்தது. ஒரு நீரியற் ஏற்றியின் செயலிழப்பு காரணமாக இரண்டாம் கட்ட உயரக் கட்டுப்பாட்டு உந்து பொறிகளில் அழுத்தக் குறைவு ஏற்பட்டது. இதனால் ஏவு கலன் கட்டுப்பாட்டை இழந்து வளிமண்டலத்தில் உடைந்து சிதறியது
மேற்கோள்கள்
பகுப்பு:விண்வெளிப் பயணம் பகுப்பு:டெல்டா ஏவூர்திகள்
ராவ் இந்தர்ஜித் சிங்
ராவ் இந்தர்ஜித் சிங் (Rao Inderjit Singh, பிறப்பு: 11 பிப்ரவரி 1950) ஓர் இந்திய அரசியல்வாதியும், தற்போதைய நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் இந்தியாவின் சுற்றுச்சூழல் அமைச்சராகவும், வெளியுறவுத் துறை அமைச்சராகவும், பாதுகாப்புத் துறை அமைச்சராகவும் பணியாற்றியுள்ளார். 2009 ஆம் ஆண்டு முதல் நாடாளுமன்ற தகவல் தொழில்நுட்பக் குழுவின் தலைவராக இருந்து வருகிறார். இவர் 30 மே 2019 முதல் திட்டமிடுதல் மற்றும் புள்ளியியல் மற்றும் திட்ட அமலாக்க அமைச்சகத்தின் தனி பொறுப்புடன் கூடிய இணை அமைச்சராக உள்ளார்.
இளமைக் காலம்
இவர் அரியானா மாநிலத்தின் முன்னாள் முதல்வரான ராவ் பைரேந்திர சிங்கின் மகனாவார். இவர் தில்லி பல்கலைக்கழகத்தில் சட்டப்படிப்பில் பட்டம் பெற்றார். இவர் இந்தியாவின் முதல் சுதந்திரப் போராட்ட வீரரான ராஜா ராவ் துலா ராம் என்பவரின் சந்ததியினர் ஆவார்.
அரியானா சட்டமன்றம்
இவர் 1977 ஆம் ஆண்டு முதல் நான்குமுறை அரியானா சட்டமன்றத்திலிருந்து, சட்டமன்ற உறுப்பினராகத் தேர்ந்தெடுக்கப்பட்டார். 1982 முதல் 1987 வரை அவர் உணவு மற்றும் நுகர்பொருள் விநியோகத்திற்கான மாநில அமைச்சராக இருந்தார். பின்னர் 1998-1999, 2000-2004 மற்றும் 2004-2009 ஆகிய ஆண்டுகளில் நாடாளுமன்ற உறுப்பினராக இருந்தார். 1991 முதல் 1996 வரை சுற்றுச்சூழல், வனத்துறை, மருத்துவ மற்றும் தொழில்நுட்ப கல்வி அமைச்சராகவும், 2004 முதல் 2006 வரை வெளியுறவுத் துறை அமைச்சராகவும் மற்றும் 2006 முதல் 2009 வரை பாதுகாப்புத் துறை அமைச்சராகவும் பணியாற்றினார்.
இணை அமைச்சர்
இவர் மே 2019 ஆம் ஆண்டு முதல் புள்ளியியல் மற்றும் திட்ட அமலாக்கத் துறை இணை அமைச்சராகப் (தனி பொறுப்பு) பதவி வகிக்கின்றார்.
மேற்கோள்கள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:12வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:17வது மக்களவை உறுப்பினர்கள் பகுப்பு:அரியானா நபர்கள் பகுப்பு:அரியானா அரசியல்வாதிகள் பகுப்பு:இந்திய அமைச்சர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
பவானி காயத்ரி லிங்கேசுவரர் கோயில்
காயத்ரி லிங்கேசுவரர் கோயில் என்பது தமிழ்நாடு மாநிலத்தில் ஈரோடு மாவட்டத்தின் பவானி புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். பராசர முனிவர் மற்றும் குபேரர் வழிபட்ட தலமாகும் இது.
கடல் மட்டத்திலிருந்து சுமார் 210 மீட்டர் உயரத்தில் அமைந்துள்ள பவானி காயத்ரி லிங்கேசுவரர் கோயிலின் புவியியல் ஆள்கூறுகள், 11.4343°N, 77.6832°Wஆகும்.
ஆயிரம் ஆண்டுகள் தொன்மை வாய்ந்த இக்கோயிலில் மூலவராக காயத்ரி லிங்கேசுவரர் அருள்பாலிக்கிறார். இக்கோயிலின் தலவிருட்சம் இலந்தை மரமாகும்.
வெளி இணைப்புகள்
பகுப்பு:ஈரோடு மாவட்டத்திலுள்ள சிவன் கோயில்கள்
பல்லவி அனுபல்லவி
பல்லவி அனுபல்லவி (Pallavi Anu Pallavi) (1983) பிரபல இயக்குனரான மணிரத்தினத்தின் இயக்கத்தில் வெளிவந்த கன்னட மொழி திரைப்படமாகும். மணிரத்தினம் இயக்கிய முதல் திரைப்படம் இதுவாகும். இத்திரைப்படத்தில் பிரபல இந்தி திரைப்பட கதாநாயகன் அனில் கபூர் கதாநாயகனாகவும், நடிகை லட்சுமி கதாநாயகியாகவும் நடித்திருந்தார்கள். இப்படத்தின் ஒளிப்பதிவாளர் பாலு மகேந்திரா ஆவார். இளையராஜா இப்படத்திற்கு இசை அமைத்துள்ளார்.
இப்படத்தின் சிறந்த திரைக்கதைக்காக மணிரத்தினம் கர்நாடக அரசின் மாநில விருதைப் பெற்றார்.
இப்படம் தமிழில் பிரியா ஒ பிரியா என்று மொழி மாற்றம் செய்து வெளியிடப்பட்டது.
வெளி இணைப்புகள்
பகுப்பு:1983 கன்னடத் திரைப்படங்கள் பகுப்பு:அறிமுக இயக்குநர் திரைப்படங்கள்
மு. முகமது அப்துல்லா
'''மு. முகமது அப்துல்லா' (M. Mohamed Abdullah'') என்பவர் தமிழ்நாட்டினைச் சேர்ந்த இந்திய அரசியல்வாதியும் இந்திய நாடாளுமன்ற மேலவையான மக்களவை உறுப்பினரும் ஆவார். இவர் மக்களவை உறுப்பினராக தமிழ்நாட்டினை பிரதிநிதிப்படுத்துகின்றார்.
பிறப்பும் கல்வியும்
அப்துல்லா 1975ஆம் ஆண்டு சூலை ஆம் நாள் புதுக்கோட்டை மாவட்டம் செம்பூதி கிராமத்தில் முகம்மது இசுமாயில் என்பவருக்கு மகனாக பிறந்தார். அப்துல்லா வணிகவியல் மேலாண்மையில் முதுகலைப் பட்டம் படித்துள்ளார்.
அரசியலில்
அப்துல்லா 1993-ல் புதுக்கோட்டை நகர திமுக மாணவரணி துணை அமைப்பாளரார், நகர அமைப்பாளர், 2008 முதல் திமுகவின் பொதுக்குழு உறுப்பினராகவும் இருக்கின்றார். 2014ல் சிறுபாண்மையினர் அணி துணை செயலாளராகவும், 2018-ல் திமுகவின் தகவல் தொழில்நுட்ப அணி துணை செயலாலராகவும், 2021-ல் தி.மு.க வெளிநாடு வாழ் இந்தியர்கள் நல அணி இணை செயலாளராகவும் இருக்கின்றார். 2021 ஆகத்து முதல் இந்திய மாநிலங்களவை உறுப்பினராக தேர்ந்தெடுக்கப்பட்டு பணியாற்றி வருகின்றார்.
மேற்கோள்கள்
பகுப்பு:1975 பிறப்புகள் பகுப்பு:வாழும் நபர்கள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள் பகுப்பு:புதுக்கோட்டை மாவட்ட நபர்கள் பகுப்பு:தமிழக அரசியல்வாதிகள் பகுப்பு:இந்திய முஸ்லிம்கள் பகுப்பு:திராவிட முன்னேற்றக் கழக அரசியல்வாதிகள்
எசன் தைசி
எசன் என்பவர் ஒரு சக்திவாய்ந்த ஒயிரட்டு தைசி ஆவார். இவர் 12 செப்டம்பர் 1453 முதல் 1454ஆம் ஆண்டு வரை வடக்கு யுவான் அரசமரபின் உண்மையான ஆட்சியாளராக இருந்தார். துமு கோட்டை யுத்தத்தில் 1450ஆம் ஆண்டு மிங் சீனாவின் பேரரசர் இங்சோங்கைப் பிடித்ததற்காகவும், மங்கோலியப் பழங்குடியினங்களைக் குறுகிய காலத்திற்கு மீண்டும் ஒருங்கிணைத்ததற்காகவும் இவர் பரவலாக அறியப்படுகிறார். இவரது ஆட்சிக்காலத்தின் போது நான்கு ஒயிரட்டுகள் தங்களது உச்சபட்ச அதிகாரத்தைப் பெற்றிருந்தனர். வலது|thumb|271x271px|எசன் தைசியால் பிடிக்கப்பட்ட இங்சோங் பேரரசர்
உசாத்துணை
பகுப்பு:மங்கோலியாவின் வரலாறு
கிரிட் விகிதம்
கிரிட் விகிதம் (Grid Ratio) என்பது உடலில் தோன்றும் சிதறிய கதிர்கள் படத்தாளினை வந்தடையாமல் அவைகளைத் தவிர்க்க பயன்படும் ஓர் அமைப்பாகும். கிரிட்டில் அமைந்துள்ள ஈயப்பட்டையின் உயரத்திற்கும் இரு பட்டைகளுக்கு இடைப்பட்ட எக்சு கதிர்களைக் கடத்தும் பகுதியின் அகலத்திற்கும் உள்ள விகிதமாகும்.
கிரிட் விகிதம் கிரிட்டின் திறனை அளவிடப் பயன்படும் ஓர் அளவாகும். எந்த அளவிற்கு அது சாய்வாகச் செல்லும் கதிர்களை தடுத்து நிறுத்துகிறது என்பதனைக் காட்டுகிறது. r =  h/ D என்பதற்குச் சமமாகும்.
இங்கு h என்பது பட்டையின் உயரத்தினையும், D என்பது இரு பட்டைகளுக்கிடையேயான அகலத்தினையும் குறிக்கின்றன. இதன் மதிப்பு 5 முதல் 16 வரையிலும் இருக்கிறது. பயனுள்ள கதிர்களையும் அது ஏற்கிறது. கிரிட் பயன்பாட்டால் கதிர்படத்தின் ஒப்புமை அதிகரிக்கிறது.
சான்றுகள்
பகுப்பு:ஊடுகதிரியல்
நண்டு இறைச்சி
நண்டு இறைச்சி (Crab meat) என்பது நண்டில் இருந்து கிடைக்கும் இறைச்சி உணவாகும். நண்டு இறைச்சி உலகம் முழுவதும் சமைக்கப்படுகிறது.
வாழ்விடம்
ஏரி, குளம் , கடல் கரை,, உப்பளங்கள் மற்றும் சதுப்பு  நில காடுகள்
அளவு & எடை
நன்கு வளர்த்த நண்டுகள் 20 செ .மீ நீளமிருக்கும். ஆண் நண்டுகள் 1.5 முதல் 2.0 கிலோ வரை எடை இருக்கும்.
சுவை
நண்டு  மிகவும் சுவையானது. இன முதிர்ச்சி பெற்ற  பெண் நண்டுகள் சுவை அனைவராலும் ஈர்க்க படுகிறது
நண்டில் உள்ள சத்துக்கள்
9 விழுக்காடு புரதமும், 1 விழுக்காடு கொழுப்பும், 3.2 விழுக்காடு தாதுப்பொருட்களும், 3.3. விழுக்காடு மாவுச்சத்தும், 50 கலோரி ஏரிசக்தியும் உள்ளது. மேலும் வைட்டமின் பி, வைட்டமின் சி, பாஸ்பரஸ், இரும்பு, கால்சியம், தாமிரம், ஐயோடின், மெக்னிசியும் ஆகியவை உள்ளன
மருத்துவ குணம்
ஆஸ்துமா மற்றும் சளி ஆகியவற்றுக்கு சிறந்த மருந்தாகும். புத்துணர்ச்சி தரும் உணவாகவும் சக்தி நிறைந்த உணவாகவும் உள்ளது. நண்டு சூப் சளியை முறிக்கும் மருந்தாகவும்  படுகிறது
மேற்கோள்கள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள் பகுப்பு:கடல் உணவுகள்
ஆர். கே. பேட்டை வட்டம்
'''ஆர். கே. பேட்டை வட்டம் அல்லது இராமகிருஷ்ணராஜா பேட்டை வட்டம் (R.K. Pet taluk)''' தமிழ்நாட்டின் திருவள்ளூர் மாவட்டத்தின் 9 வருவாய் வட்டங்களில் ஒன்றாகும். பள்ளிப்பட்டு வட்டத்தின் இருந்த ஆர். கே. பேட்டை ஊராட்சி ஒன்றியப் பகுதிகளைக் கொண்டு இப்புதிய வருவாய் வட்டத்தை 20 பிப்ரவரி 2019 அன்று, தமிழக முதல்வர் எடப்பாடி க. பழனிசாமி காணொலி வாயிலாக சென்னையிலிருந்து திறந்து வைத்தார். இதன் தலைமையிடம் இராமகிருஷ்ணராஜ் பேட்டை எனும் ஆர். கே. பேட்டை ஆகும்.
ஆர். கே. பேட்டை எனும் இராமகிருஷ்ணராஜா பேட்டை வருவாய் வட்டத்தில் ஆர். கே. பேட்டை, பாலாபுரம் மற்றும் எறும்பி என 3 குறுவட்டங்களும், 37 வருவாய் கிராமங்களும் உள்ளது.
மேற்கோள்கள்
பகுப்பு:திருவள்ளூர் மாவட்ட வட்டங்கள்
அல்லைப்பிட்டி
மேற்கோள்கள்
பகுப்பு:வேலணைத் தீவு பகுப்பு:யாழ்ப்பாண மாவட்டத்திலுள்ள ஊர்களும், நகரங்களும் பகுப்பு:யாழ்ப்பாண மாவட்டம்
பேய் இருக்க பயமேன்
பேய் இருக்க பயமேன் (Pei Irukka Bayamen) என்பது 2021 ஆண்டு வெளியான இந்திய தமிழ் திகில் நகைச்சுவைத் திரைப்படம் ஆகும். எஸ். கார்த்தீஸ்வரன் இயக்கிய இப்படத்தில் எஸ். கார்த்தீஸ்வரன் காயத்திரி ரேமா ஆகியோர் முன்னணி வேடங்களில் நடித்துள்ளனர். திலகா ஆர்ட்ஸ் தயாரித்த இப்படம் 2021 சனவரி முதல் நாள் வெளியானது.